ddrg/super_eurlex huggingface dataset:
DA Den Europæiske Unions Tidende C 8/32

Sag anlagt den 31. oktober 2007 — Vinci mod Den Europæiske Centralbank

(Sag F-130/07)

(2008/C 8/58)

Processprog: tysk

Parter

Sagsøger: Fiorella Vinci (Schöneck, Tyskland) (ved Rechtsanwalt B. Karthaus)

Sagsøgt: Den Europæiske Centralbank

Sagsøgerens påstande

— Det fastslås, at indsættelsen af sagsøgtes skrivelse af 5. marts 2007 (07) 139a H KK7bk HEAL og af skrivelsen af 5. marts 2007 (07) 139b H KK/bk HEAL samt registreringen af Dr. Schöns »Medical Certificate« af 24. april 2007 i personalemappen er retsstridig, ligesom det er retsstridigt, at resultatet af undersøgelsen fra Deutsche Klinik für Diagnostik vedrørende sagsøgerens helbredstilstand af 2. april 2007 er blevet indført i lægejournalen.

— Det fastslås, at sagsøgtes afgørelse af 3. september 2007 (07) 772 PSR JMC/cc APPE, hvorved det afvises at slette de personoplysninger, der er indeholdt i ovennævnte dokumenter, er retsstridig.

— Det fastslås, at sagsøgtes opfordring til sagsøgeren af 5. marts 2007 om at lade sig underkaste en lægeundersøgelse er en nullitet.

— Sagsøgte tilpligtes at betale sagsøgeren 10 000,00 EUR.

— Den Europæiske Centralbank tilpligtes at betale sagens omkostninger.

Søgsmålsgrunde og væsentligste argumenter

Sagsøgeren søger med sin første påstand at få fastslået, at indsættelsen af de nævnte dokumenter i hendes personlige aktmappe, henholdsvis i den lægejournal, der føres separat, er retsstridig. Med den anden påstand tilsigter hun at få fastslået, at sagsøgtes afvisning af at slette de retsstridigt opnåede personoplysninger er retsstridig. Til støtte herfor gør hun gældende, at ECB's Staff Rule 5.13.4 er til hinder for såvel tilegnelse som registrering af lægelige oplysninger, idet denne bestemmelse ikke hjemler ret til dels at behandle de kategorier af personoplysninger, der er omhandlet i artikel 10 i Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger, dels ikke som krævet i artikel 10, stk. 2b), i forordning nr. 45/2001 fastsætter et formål, der gør behandlingen nødvendig.

Med den tredje påstand søges fastslået, at Kommissionens afgørelse af 5. marts 2007, hvorved sagsøgeren blev opfordret til at lade sig underkaste en lægelig undersøgelse, er en nullitet. Sagsøgeren har til støtte herfor gjort gældende, at der er anlagt et urigtigt skøn, og at væsentlige formforskrifter i Staff Rule 5.13.4. er blevet tilsidesat. Det fremgår nemlig heraf, at det kun er den hos ECB indførte »Medical Adviser«, der har beføjelse til at anordne yderligere lægelige foranstaltninger, såsom undersøgelser, og dermed ikke sagsøgerens foresatte.

Desuden nedlægges der påstand om erstatning for den ikke-økonomisk skade, der er forvoldt sagsøgeren derved, at hun måtte lade sig underkaste en omfattende lægeundersøgelse, uden at det fornødne retsgrundlag herfor forelå.
DA Den Europæiske Unions Tidende C 8/32

Sag anlagt den 31. oktober 2007 — Andreas Menidiatis mod Kommissionen

(Sag F-128/07)

(2008/C 8/56)

Processprog: fransk

Parter

Sagsøger: Andreas Menidiatis (Sint-Genesius-Rode, Belgien) (ved avocat S. Pappas)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Kommissionens afgørelse af 21. december 2006 om afslag på sagsøgerens ansøgning om den ledige stilling som chef for Kommissionens Repræsentation i Grækenland og udnævnelse af en anden person til denne stilling.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Til støtte for søgsmålet gør sagsøgeren en række anbringender gældende vedrørende afgørelsen om afslag på hans ansøgning om den ledige stilling som chef for Kommissionens Repræsentation i Grækenland: Indledningsvis gør han gældende, at ansættelsesproceduren var ugyldig og ikke blev overholdt. Han gør endvidere gældende, at stillingsopslaget var ugyldigt og ikke blev overholdt.

Et videre anbringende vedrører tilsidesættelse af artikel 11a i tjenestemandsvedtægten. Sagsøgeren gør endvidere gældende, at indplaceringen af stillingen som chef for Repræsentationen i Grækenland på et lavere løntrin er ugyldig, og at afgørelsen af 7. juli 2004 om fremgangsmåden ved besættelse af repræsentationschefstillinger er ugyldig.

Endvidere gøres det gældende, at offentliggørelsen af stillingsopslaget skete for sent, og at afslaget på sagsøgerens anmodning om aktindsigt i de i hans klage anførte dokumenter ikke blev begrundet. Endelig gør sagsøgeren gældende, at der er sket tilsidesættelse af bestemmelserne om rotation af medarbejdere, der beklæder såkaldt følsomme stillinger, samt at der foreligger flere forhold, der tyder på, at der er begået magtfordrejning.
—

Kommissionen tilpligtes at betale sagsøgeren en økonomisk godtgørelse for 26,5 dag ubrugt årlig ferie, som der endnu ikke er ydet godtgørelse for i henhold til artikel 4, stk. 2, i bilag V til vedtægten med tillæg af morarenter på 2 procentpoint over Den Europæiske Centralbanks rentesats for de primære markedsoperationer, som var gældende på de forskellige tidspunkter i de pågældende perioder, fra den 1. april 2005.
—

Kommissionen tilpligtes at betale sagsøgeren passende erstatning, dog mindst 10 000,00 EUR, for den ikke-økonomiske skade og helbredsmæssige skade, som er blevet ham forvoldt ved de afgørelser, der er genstand for dette annullationssøgsmål, med tillæg af morarenter på 2 procentpoint over Den Europæiske Centralbanks rentesats for de primære markedsoperationer, som var gældende på de forskellige tidspunkter i de pågældende perioder, fra sagens anlæggelse.
DA Den Europæiske Unions Tidende C 235/32

Sag anlagt den 6. august 2007 — Dittert mod Kommissionen

(Sag F-82/07)

(2007/C 235/59)

Processprog: fransk

Parter

Sagsøger: Daniel Dittert (Luxembourg, Luxembourg) (ved avocats B. Cortese og C. Cortese)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Kommissionen for De Europæiske Fællesskabers afgørelse om at forfremme sagsøgeren til lønklasse AD 9 og ikke til lønklasse AD 10 i forfremmelsesåret 2006, som stadfæstet ved Kommissionens skrivelse af 23. april 2007, hvorved sagsøgerens klage nr. R/132/07 blev afslået.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren, der er fastansat tjenestemand ved Kommissionen, og som blev forfremmet til den tidligere lønklasse A 7 med virkning fra den 1. april 2002, var den 30. april 2004 forfremmelsesværdig til lønklasse A 6. Den 1. maj 2004 ændrede ansættelsesmyndigheden lønklasse A 7 i sagsøgerens personlige aktmappe til den nye lønklasse A*8, idet den som begrundelse herfor anførte »karrierereform af 1. maj 2004«. Lønklasse A*8 blev efterfølgende omdøbt til AD 8 med virkning fra den 1. maj 2006.

Sagsøgeren har gjort gældende, at både de tjenestemænd, der blev forfremmet i 2004 og dem, der blev forfremmet i 2005 og 2006, fra den tidligere lønklasse A 7, blev det, efter at ændringerne i vedtægten trådte i kraft, nogle blev forfremmet til lønklasse A*10/AD 10, mens andre, herunder sagsøgeren, blev forfremmet til lønklasse A*9/AD 9. Sagsøgeren har gjort gældende, at der foreligger en tilsidesættelse af ligebehandlingsprincippet og af retten til en karriere.
DA Den Europæiske Unions Tidende C 235/30

Sag anlagt den 29. juli 2007 — Brown og Volpato mod Kommissionen

(Sag F-75/07)

(2007/C 235/55)

Processprog: fransk

Parter

Sagsøgere: Colin Brown (Bruxelles, Belgien) og Alberto Volpato (Moskva, Rusland) (ved avocats B. Cortese og C. Cortese)

Sagsøgt: Kommissionen for De Europæiske Fællesskaber

Sagsøgernes påstande

— Kommissionen for De Europæiske Fællesskabers afgørelse, der blev offentliggjort i administrativ meddelelse nr. 55-2006 af 17. november 2006, annulleres, for så vidt som sagsøgerne herved blev forfremmet til lønklasse AD9, løntrin 1, i forfremmelsesproceduren for 2006.

— Om fornødent annulleres Kommissionens afgørelser af 23. april 2007, for så vidt som sagsøgernes klager herved blev afslået.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgerne, der er tjenestemænd ved Kommissionen, anfægter afgørelsen om i forfremmelsesproceduren for 2006 at forfremme dem til lønklasse AD9, der er en ny lønklasse, der med virkning fra 1. maj 2004 blev indsat mellem lønklasserne AD8 (tidligere A7) og AD10 (tidligere A6). Sagsøgerne gør gældende, at de ikke burde være blevet forfremmet til lønklasse AD9, men til lønklasse A10, i overensstemmelse med det, der var tilfældet i forfremmelsesproceduren for 2004 for så vidt angår tjenestemænd, der som sagsøgerne befandt sig på løntrin A7 den 30. april 2004 og som kunne forfremmes til den næste lønklasse A6.

Sagsøgerne gør anbringender gældende, der er meget lig det første og tredje anbringende, der er fremsat i sag F-105/06 (1).

(1) EUT C 281, 18.11.2006, s. 45.
DA Den Europæiske Unions Tidende C 223/21

Sag anlagt den 3. juli 2007 — Meierhofer mod Kommissionen

(Sag F-74/07)

(2007/C 223/37)

Processprog: tysk

Parter

Sagsøger: Stefan Meierhofer (München, Tyskland) (ved Rechtsanwalt H.-G. Schiessl)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens afgørelse af 10. maj 2007 i sagsøgerens disfavør annulleres.

— Kommissionens afslag på sagsøgerens klage af 19. juni 2007 annulleres.

— Kommissionen tilpligtes at foretage en fornyet vurdering af den mundtlige prøve, som sagsøgeren aflagde den 29. marts 2007, på grundlag af de gældende vurderingskriterier.

— Kommissionen tilpligtes at træffe en ny afgørelse om sagsøgerens optagelse på reservelisten for udvælgelsesprøve AD/26/05 under hensyntagen til det nye resultat af prøven.

— Kommissionen tilpligtes at begrunde de afgørelser, der skal træffes på ny.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren deltog i EU-udvælgelsesprøve AD/26/05 (tjenestemænd AD5). Efter prøvens gennemførelse meddelte udvælgelseskomitéen sagsøgeren, at han ikke havde opnået det fornødne antal points til at kunne optages på reservelisten.

Sagsøgeren gør gældende, at Kommissionens afgørelse ikke indeholder nogen begrundelse for ikke at optage ham på reservelisten, og at der er begået fejl under den mundtlige prøve.
DA Den Europæiske Unions Tidende C 140/47

Sag anlagt den 10. maj 2007 — Prieto mod Parlamentet

(Sag F-42/07)

(2007/C 140/75)

Processprog: fransk

Parter

Sagsøger: Antonio Prieto (Bousval, Belgien) (ved avocat E. Boigelot)

Sagsøgt: Europa-Parlamentet

Sagsøgerens påstande

— Annullation af Europa-Parlamentets afgørelse af 9. juni 2006 om udnævnelse af sagsøgeren til tjenestemand på prøve med indplacering i lønklasse AST 2, løntrin 3.

— Europa-Parlamentet tilpligtes at betale sagens omkostninger.

Søgsmålsgrunde og væsentligste argumenter

Sagsøgeren, der har bestået intern udvælgelsesprøve C/348 i stillingsgruppe C5-4, var midlertidigt ansat i Kommissionen i lønklasse AST 3 (tidligere lønklasse C4), da han blev udnævnt til tjenestemand på prøve i lønklasse AST 2.

Til støtte for søgsmålet gør sagsøgeren indledningsvis gældende, at afgørelsen om at udnævne ham til tjenestemand med en lavere indplacering end den, han havde som midlertidigt ansat, udgør en tilsidesættelse af artikel 5, stk. 4, i bilag XIII til vedtægten for tjenestemænd i De Europæiske Fællesskaber (herefter »vedtægten«).

Sagsøgeren gør endvidere gældende, at der er sket tilsidesættelse af ligebehandlingsprincippet og princippet om forbud mod forskelsbehandling, idet blandt de personer, der bestod udvælgelsesprøven, kun de, der som midlertidigt ansatte tidligere var omfattet af kategori D, beholdt deres tidligere og mere gunstige indplacering ved deres udnævnelse til tjenestemand.

Sagsøgeren gør endelig gældende, at den anfægtede afgørelse ligeledes udgør en tilsidesættelse af retssikkerhedsprincippet, princippet om beskyttelse af den berettigede forventning, princippet om god forvaltningsskik og princippet om fornuftig forvaltning.
DA Den Europæiske Unions Tidende C 117/35

Sag anlagt den 19. marts 2007 — M mod Det Europæiske Lægemiddelagentur

(Sag F-23/07)

(2007/C 117/55)

Processprog: fransk

Parter

Sagsøger: M (Broxbourne, Det Forenede Kongerige) (ved avocats S. Orlandi, A. Coolen, J.-N. Louis og E. Marchal)

Sagsøgt: Det Europæiske Lægemiddelagentur

Sagsøgerens påstande

— Annullation af afgørelsen af 25. oktober 2006, hvorved Det Europæiske Lægemiddelagenturs administrerende direktør afslog sagsøgerens ansøgning om forelæggelse af hans sag for Invaliditetsudvalget.

— Det Europæiske Lægemiddelagentur tilpligtes at betale en erstatning med renter på 100 000 EUR for tjenstlige forsømmelser.

— Det Europæiske Lægemiddelagentur tilpligtes at betale sagens omkostninger.

Søgsmålsgrunde og væsentligste argumenter

Den 17. marts 2005 var sagsøgeren, som var midlertidigt ansat i Det Europæiske Lægemiddelagentur, udsat for en arbejdsulykke, hvorefter han blev ude af stand til at udføre sit arbejde. Den 14. februar 2006 fik han meddelelse om, at hans kontrakt ikke ville blive forlænget ud over den 15. oktober 2006. Hans ansøgning om, at hans sag blev forelagt Invaliditetsudvalget, blev afslået.

Sagsøgeren har til støtte for søgsmålet bl.a. anført, at der er sket tilsidesættelse af artikel 31, stk. 1, og artikel 33, stk. 1, i ansættelsesvilkårene for de øvrige ansatte, således som fortolket af Retten for EU-personalesager i dennes dom af 16. januar 2007 i sagen Gesner mod KHIM (sag F-119/05, endnu ikke trykt i Samling af Afgørelser).
—

Kommissionen tilpligtes at betale sagsøgeren en skadeserstatning på et passende beløb, dog mindst 15 000 EUR, for den økonomiske og ikke-økonomiske skade, herunder helbredsmæssige skade, sagsøgeren er blevet forvoldt ved de ovennævnte afgørelser, med tillæg af morarenter på 2 % over Den Europæiske Centralbanks rentesats for de primære markedsoperationer, som var gældende på de relevante tidspunkter fra tidspunktet for sagens anlæg.
—

Kommissionen for De Europæiske Fællesskaber tilpligtes at betale sagsøgeren erstatning på mindst 10 000 EUR for den ikke-økonomiske, herunder helbredsmæssige, skade, som de afgørelser, der bør annulleres, har forvoldt sagsøgeren.
—

Annullation af Europa-Parlamentets afgørelse af 18. april 2007 for så vidt angår den del, der vedrører hensyntagen til et »produktionstillæg« i sagsøgerens bruttoindkomst; den del, der vedrører den allerede iværksatte tilbagesøgning af 390 EUR i sagsøgerens alderspension; den del, der vedrører pligten til tilbagesøgning af et beløb på 10 036,99 EUR for perioden fra marts 2005 til marts 2007 og den del, der vedrører den månedlige nedsættelse af sagsøgerens pension med 600 EUR for hele den periode, hvorunder han modtog det omtvistede tillæg på 670 EUR, dvs. mellem marts 2005 og september 2007.
DA Den Europæiske Unions Tidende C 92/49

Sag anlagt den 10. december 2007 — Van Arum mod Parlamentet

(Sag F-139/07)

(2008/C 92/99)

Processprog: nederlandsk

Parter

Sagsøger: Rinse van Arum (Winksele, Belgien) (ved avocat W. van den Muijsenbergh)

Sagsøgt: Europa-Parlamentet

Søgsmålets genstand og beskrivelse af tvisten

Sagsøgeren har dels nedlagt påstand om ændring af bedømmelsesrapporten, dels subsidiært ophævelse heraf. Mere subsidiært har sagsøgeren nedlagt påstand om, at det pålægges, at han skal gives adgang til samtlige beviser på grundlag af visse omtvistede bemærkninger, der indeholdes i bedømmelsesrapporten vedrørende ham, og at der træffes afgørelse vedrørende de omtvistede omstændigheder og bedømmelser. Dels har sagsøgeren nedlagt påstand om, at ansættelsesmyndigheden tilpligtes at betale en symbolsk erstatning på 1 EUR.

Sagsøgerens påstande

— Ændring af bedømmelsesrapporten.

— Subsidiært; fuldstændig ophævelse af bedømmelsesrapporten.

— Mere subsidiært; det pålægges, at han skal gives adgang til samtlige beviser på grundlag af visse omtvistede bemærkninger, der indeholdes i bedømmelsesrapporten vedrørende ham, og at der træffes afgørelse vedrørende de omtvistede omstændigheder og bedømmelser.

— Ansættelsesmyndigheden tilpligtes at betale en symbolsk erstatning på 1 EUR.
—

Delvis annullation af ansættelsesmyndighedens afgørelse af 12. juli 2007, for så vidt sagsøgerens påstand om ydelser som omhandlet i klagen af 10. marts 2007 afslås, og i det omfang afgørelsen indebærer et afslag på selve princippet om beregning af morarente fra 29. april 2003 på grundlag af de ydelser, der kunne have været tildelt sagsøgeren i medfør af vedtægtens artikel 73.
DA Den Europæiske Unions Tidende C 92/48

Sag anlagt den 6. december 2007 — Van Arum mod Parlamentet

(Sag F-138/07)

(2008/C 92/98)

Processprog: nederlandsk

Parter

Sagsøger: Rinse van Arum (Winksele, Belgien) (ved avocat W. van den Muijsenbergh)

Sagsøgt: Europa-Parlamentet

Søgsmålets genstand og beskrivelse af tvisten

Dels påstand om ændring af ansættelsesmyndighedens afgørelse om kun at tildele sagsøgeren et enkelt point for fortjeneste således, at der tildeles to points, og subsidiært annullation af nævnte afgørelse og ansættelsesmyndigheden tilpligtes for Retten at fremlægge samtlige akter og dokumenter, der har dannet grundlag for den anfægtede afgørelse. Dels påstand om, at sagsøgte tilpligtes at betale en symbolsk erstatning på 1 EUR.

Sagsøgerens påstande

— Ændring af ansættelsesmyndighedens afgørelse om kun at tildele sagsøgeren et enkelt point for fortjeneste således, at der tildeles to points.

— Subsidiært; ansættelsesmyndigheden tilpligtes at fremlægge samtlige akter og dokumenter for Retten, der har dannet grundlag for de anfægtede afgørelse af 7. september og 23. november 2006, og disse afgørelser samt det paritetiske bedømmelsesudvalgs afgørelse annulleres.

— Ansættelsesmyndigheden tilpligtes at betale sagsøgeren en symbolsk erstatning på 1 EUR.
—

Sagsøgeren gives medhold i sin påstand om en højere indplacering med den deraf følgende forskel i vederlag med virkning fra datoen for udfærdigelsen af den rapport, hvori det anerkendes, at han henhører under lønklasse 16.
—

Annullation af »aftaleprotokollen indgået mellem de faglige organisationer og sammenslutninger (OSP) og GD Admin vedrørende fordeling af ressourcer til personalerepræsentation i 2006«, der blev meddelt sekretæren for Alliancen og formanden for Union Syndicale Fédérale (USF) og Fédération de la fonction publique européenne (FFPE) ved skrivelse af 19. december 2006 fra generaldirektøren for personale og administration
DA Den Europæiske Unions Tidende C 79/37

Sag anlagt den 29. oktober 2007 — Hau mod Europa-Parlamentet

(Sag F-125/07)

(2008/C 79/70)

Processprog: fransk

Parter

Sagsøger: Armin Hau (Luxembourg, Luxembourg) (ved avocat É. Boigelot)

Sagsøgt: Europa-Parlamentet

Sagsøgerens påstande

— Ansættelsesmyndighedens afgørelse om ikke at opføre sagsøgerens navn på listen over forfremmede fra B*6 til B*7 i forfremmelsesåret 2006 annulleres.

— Europa-Parlamentet tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har til støtte for søgsmålet anført, at artikel 25, stk. 2, og artikel 45 i vedtægten for tjenestemænd i De Europæiske Fællesskaber, Præsidiets afgørelse af 6. juli 2005 og gennemførelsesbestemmelserne hertil samt artikel 5 i de interne retningslinjer for de rådgivende forfremmelsesudvalg er blevet tilsidesat.

Sagsøgeren har desuden gjort gældende, at der foreligger et åbenbart fejlskøn, magtfordrejning og overskridelse af beføjelser, samt at flere generelle retsprincipper er blevet tilsidesat.
—

Annullation af Kommissionen for De Europæiske Fællesskabers afgørelse, hvorved den under udvælgelsesproceduren med henblik på besættelse af den i meddelelse om ledig stilling nr. KOM/2007/142 omhandlede stilling, afstod fra at anmode om overflytning af sagsøgeren til Kommissionen, og udelukkede ham fra udvælgelsesproceduren.
DA Den Europæiske Unions Tidende C 79/36

Sag anlagt den 17. december 2007 — Hristova mod Kommissionen

(Sag F-50/07)

(2008/C 79/68)

Processprog: engelsk

Parter

Sagsøger: Valentina Hristova (Pavlikeni, Bulgarien) (ved lawyer Georgi Kerelov)

Sagsøgt: Kommissionen for De Europæiske Fællesskaber

Søgsmålets genstand og beskrivelse af tvisten

Afgørelse truffet af udvælgelseskomitéen for udvælgelsesprøve EPSO/AST/14/06 den 3. april 2007 om ikke at give Valentina Hristova adgang til prøverne og om ikke at bedømme hendes praktiske prøve, da hendes erhvervsuddannelse ikke ligger inden for et område, der er relevant i forhold til de arbejdsopgaver, der er beskrevet i meddelelsen om udvælgelsesprøven, og da hun ikke har haft tre års erhvervserfaring på fuld tid inden for det relevante område, efter at hun afsluttede sin erhvervsuddannelse, annulleres.

Sagsøgerens påstande

— Afgørelse truffet af udvælgelseskomitéen for udvælgelsesprøve EPSO/AST/14/06 den 3. april 2007 om ikke at give sagsøgeren adgang til prøverne annulleres.

— Kommissionen for De Europæiske Fællesskaber tilpligtes at betale sagsøgeren en erstatning, der efter billighed bør fastsættes til 28 718 EUR (svarende til ét års løn), for den økonomiske og ikke-økonomiske skade, sagsøgeren har lidt som følge af udvælgelseskomitéens ulovlige afgørelse, med tillæg af renter fra den dato, hvor sagen blev anlagt.
—

Revisionsretten tilpligtes at betale sagsøgeren et beløb på 10 000 EUR som erstatning for den ikke-økonomiske skade, han har lidt under og som følge af disciplinærsagen, samt som erstatning for det tab, der udgøres af forskellen mellem den løn, han har oppebåret, efter de seneste forfremmelsesafgørelser fik virkning, og den løn, han ville have haft ret til, såfremt han var blevet forfremmet på samme dato.
—

Kommissionen tilpligtes at foranstalte en undersøgelse med henblik på at klarlægge begivenhedsforløbet den 5. maj 2003, hvor den midlertidige chef for Europa-Kommissionens Delegations administration i Angola førte sagsøgerens køretøj fra den ydre gård ved sagsøgerens bopæl til et område ca. fire kilometer væk, begivenhederne den 6. september 2001 og den omstændighed, at der eventuelt foreligger en sammenhæng mellem disse begivenheder, samt ufortøvet at meddele sagsøgeren resultatet af denne undersøgelse og på forskellige lokaliteter at opsætte egnede og tydelige opslag indeholdende uddrag af undersøgelsens resultater og at sikre adgangen til disse resultater, eller subsidiært at tilpligte Kommissionen at betale sagsøgeren — i erstatning for den skade, der er forårsaget ved afslaget på ansøgningen af 1. september 2006, og som allerede er indtrådt — et beløb på 100 000 EUR eller et større eller mindre beløb, Personaleretten finder rimeligt og passende, og i anledning af den skade, der indtræder efter dags dato, et beløb på 20 EUR eller et større eller mindre beløb, som Retten finder rimeligt og passende for hver dag, der hengår fra dags dato og til den dag efter undersøgelsens afslutning, sagsøgeren får meddelelse herom, samt at resultatet bekendtgøres på passende vis.
—

Kommissionens afgørelser af 23. august og 31. oktober 2007 om afslag på klage R/236/07, R/492/07 og R/390/07 over Kommissionens afgørelser om enten at indgå en kontrakt eller om kun at forny sagsøgernes ansættelse som kontraktansatte for en tidsbestemt periode, annulleres.
—

Det fastslås, at sagsøgerne anser afgørelsen af 20. april 2007 som afslag på en klage, og at de allerede har anlagt sag ved Retten for EU-personalesager.
—

Kommissionen tilpligtes at betale sagsøgeren et beløb på 2 500 EUR for den ikke-økonomiske skade, der er lidt.
—

Ansættelsesmyndighedens afgørelse om at tildele sagsøgeren to points for fortjeneste annulleres.
—

Annullation af afgørelsen af 11. april 2007, for så vidt som sagsøgeren derved blot tildeles ét enkelt point ekstra i forfremmelsesåret 2003, dvs. i alt to prioritetspoints og 21 almindelige points, og Kommissionen tilpligtes at betale en godtgørelse.